লক্ষ্মী নারায়ণ (১৯৫১-এর চলচ্চিত্র)
লক্ষ্মী নারায়ণ হল হিন্দি ভাষায় নির্মিত ১৯৫১ সালে মুক্তিপ্রাপ্ত একটি হিন্দু পৌরাণিক চলচ্চিত্র। ছবিটি পরিচালনা করেন নানাভাই ভট্ট। এই ছবিতে মুখ্য ভূমিকায় অভিনয় করেন মীনা কুমারী ও মহীপাল। শিশুশিল্পী হিসাবে কর্মজীবন শেষ করার পর মীনা কুমারী প্রথমে পৌরাণিক ও রূপকথা-ভিত্তিক ছবিতে নায়িকার ভূমিকায় অভিনয় করতেন। এই ছবিটিও সেই ধরনের একটি ছবি। এরপর ১৯৫২ সালে বৈজু বাওরা ছবিতে অভিনয়ের মাধ্যমে তিনি মূলধারার চলচ্চিত্রে কর্মজীবন শুরু করেন।